wannaphong/clean_thaiwikipedia huggingface dataset:
# แจ็ก ชาร์ลตัน
จอห์น ชาร์ลตัน (8 พฤษภาคม 1935 – 10 กรกฎาคม 2020) เป็นอดีตนักฟุตบอลและผู้จัดการทีมชาวอังกฤษซึ่งเล่นในตำแหน่งกองหลัง เขาเป็นส่วนหนึ่งของทีมชาติอังกฤษที่คว้าแชมป์ฟุตบอลโลก 1966 และคุมทีมชาติสาธารณรัฐไอร์แลนด์ตั้งแต่ปี 1986 ถึง 1996 โดยได้เข้าร่วมฟุตบอลโลก 2 สมัยและฟุตบอลชิงแชมป์แห่งชาติยุโรป 1 สมัย เขาใช้เวลาทั้งอาชีพกับลีดส์ยูไนเต็ดเพียงสโมสรเดียวตั้งแต่ปี 1950 จนถึงการแขวนสตั๊ดในปี 1973 เขาช่วยให้สโมสรคว้าแชมป์ดิวิชัน 2 (1963–1964), ดิวิชัน 1 (1968–1969), เอฟเอคัพ (1969), ลีกคัพ (1968), แชริตีชีลด์ (1969), อินเตอร์-ซิตีส์แฟส์คัพ (1968 และ 1971) 629 นัดของเขาในลีกจากการลงเล่นทั้งหมด 762 นัดถือเป็นสถิติของสโมสรจนถึงทุกวันนี้ เขาเป็นพี่ชายของเซอร์ บ็อบบี ชาร์ลตัน อดีตกองหน้าระดับตำนานของแมนเชสเตอร์ยูไนเต็ด ซึ่งเป็นหนึ่งในเพื่อนร่วมทีมของเขาในชัยชนะนัดชิงชนะเลิศฟุตบอลโลกของอังกฤษเหนือทีมชาติเยอรมนีตะวันตกเมื่อปี 1966 ในปี 2006 กองเชียร์ของลีดส์ยูไนเต็ดโหวตให้ชาร์ลตันเป็น 1 ใน 11 ผู้เล่นที่ยิ่งใหญ่ที่สุดของสโมสร

เขาถูกเรียกตัวติดทีมชาติอังกฤษก่อนวันเกิดปีที่ 30 ของเขา ชาร์ลตันยิงได้ 6 ประตูจาก 35 นัดในระดับนานาชาติ และปรากฏตัวในฟุตบอลโลก 2 สมัย (1966 และ 1970) และฟุตบอลชิงแชมป์แห่งชาติยุโรป 1 สมัย (1968) เขาเล่นในชัยชนะนัดชิงฟุตบอลโลกเหนือเยอรมนีตะวันตก 4–2 เมื่อปี 1966 และยังช่วยให้อังกฤษจบอันดับ 3 ในฟุตบอลชิงแชมป์แห่งชาติยุโรป 1968 และคว้าแชมป์บริติชโฮมแชมเปียนชิป 4 สมัย เขาได้รับเลือกให้เป็นนักฟุตบอลแห่งปีของสมาคมผู้สื่อข่าวฟุตบอล ในปี 1967

 ชีวิตส่วนตัว 
ชาร์ลตันแต่งงานกับแพ็ต เคมป์เมื่อวันที่ 6 กุมภาพันธ์ 1958 และบ็อบบีน้องชายของเขาทำหน้าที่เป็นเพื่อนเจ้าบ่าวให้กับเขา พวกเขามีลูก 3 คน: จอห์น (เกิดในเดือนมกราคม 1959), เดโบราห์ (เกิด 1961) และปีเตอร์ ซึ่งเกิดหลังจากชาร์ลตันซีเนียร์เล่นในรอบชิงชนะเลิศฟุตบอลโลก 1966 ในช่วงทศวรรษที่ 1960 เขามีร้านขายเสื้อผ้า 2 แห่งในเมืองลีดส์ และต่อมาเขายังเปิดร้านค้าของสโมสรที่สนามเอลแลนด์โรด อีกด้วย ชาร์ลตันเป็นชาวประมงสมัครเล่นและมีส่วนร่วมในกีฬาล่าสัตว์He also hosted a television show on the shooting sports in the early 1980s titled “Jack’s Game”. 

 เสียชีวิต 
ชาร์ลตันเสียชีวิตที่บ้านของเขาในแอชิงตัน นอร์ธัมเบอร์แลนด์ บ้านเกิดของเขาเมื่อวันที่ 10 กรกฎาคม 2020 ขณะอายุ 85 ปีหลังจากป่วยด้วยโรคมะเร็งต่อมน้ำเหลืองและภาวะสมองเสื่อม ในวันรุ่งขึ้นลีดส์ยูไนเต็ดสโมสรเก่าของเขาชนะ 1–0 เหนือ สวอนซีซิตี้ โดยเป็นผู้ชนะในนาทีสุดท้าย ปาโบล เอร์นันเดซ โดมิงเกซ ผู้ทำประตูชัยอุทิศประตูของเขาให้กับชาร์ลตัน

ชาร์ลตันกลายเป็นผู้เล่นคนที่ 12 จากทีมแชมป์ฟุตบอลโลกปี 1966 ที่เสียชีวิต ต่อจากเซอร์บ็อบบี มัวร์ที่เสียชีวิตด้วยโรคมะเร็ง (1993), อลัน บอลล์ที่เสียชีวิตด้วยอาการหัวใจวาย (2007), จอห์น คอนเนลลี (2012), รอน สปริงเก็ตต์ (2015), เจอร์รี่ เบิร์น ที่เสียชีวิตด้วยโรคอัลไซเมอร์ (2015), จิมมี่ อาร์มฟิลด์ ที่เสียชีวิตด้วยโรคมะเร็งต่อมน้ำเหลืองชนิดนอนฮอดจ์กิน (2018), เรย์ วิลสัน ที่เสียชีวิตด้วยโรคอัลไซเมอร์ (2018), กอร์ดอน แบงก์ส ผู้รักษาประตูมือหนึ่งที่เสียชีวิตขณะหลับ (2019), มาร์ติน ปีเตอร์ส ที่เสียชีวิตจากโรคอัลไซเมอร์ (2019), ปีเตอร์ โบเน็ตติ ผู้รักษาประตูมือสอง (2020), นอร์แมน ฮันเตอร์ ที่เสียชีวิตจากโควิด-19 (2020) เซอร์บ็อบบี ชาร์ลตัน น้องชายของเขา ซึ่งเป็นส่วนหนึ่งของทีมชุดคว้าแชมป์ฟุตบอลโลกปี 1966 เสียชีวิตจากภาวะสมองเสื่อมในปี 2023
# ยัง เซ-จง
ยัง เซ-จง (เกิด 23 ธันวาคม พ.ศ. 2535) เป็นนักแสดงและนายแบบชาวเกาหลีใต้ ยังมีชื่อเสียงเมื่อเขาแสดงเป็นเชฟหนุ่มในละครโรแมนติกปี ค.ศ. 2017 เรื่อง Temperature of Love ซึ่งทำให้เขาได้รับรางวัลนักแสดงหน้าใหม่ยอดเยี่ยมสามรางวัลจาก SBS Drama Awards, Baeksang Arts Awards และ รางวัล APAN Star Awards ครั้งที่ 6 ผลงานอื่น ๆ ของเขา ได้แก่ ดร. โรแมนติก (2016), Duel (2017), Still 17 (2018) และ My Country: The New Age (2019)

 ผลงานการแสดง 

 ภาพยนตร์ 
 ปี ค.ศ. เรื่อง บทบาท หมายเหตุ 2013  The Voice From Inside   ภาพยนตร์สั้น Things We Don't Know
# การอุปลักษณ์เดสก์ท็อป
ในการคอมพิวเตอร์ การอุปลักษณ์เดสก์ท็อป เป็นการอุปลักษณ์ส่วนต่อประสานแบบหนึ่ง ที่ใช้ในส่วนต่อประสานกราฟิกกับผู้ใช้ เพื่อช่วยให้ผู้ใช้โต้ตอบกับคอมพิวเตอร์ได้ง่ายขึ้น  การอุปลักษณ์เดสก์ท็อปเรียกจอภาพว่าเป็นภาพมุมสูง (top) ของโต๊ะเขียนหนังสือ (desk)  การอุปลักษณ์เดสก์ท็อปได้รับการอิมพลีเมนต์อยู่ในสิ่งแวดล้อมเดสก์ท็อปจำนวนมาก

 ความเป็นมา 
คณะผู้สร้างแนวคิดการอุปลักษณ์เดสก์ท็อป คือ Alan Kay, David C. Smith และคณะ ที่ Xerox PARC ในปี ค.ศ. 1970 โดยมีการอธิบายแนวคิดนี้อย่างละเอียดในชุดแอปพลิเคชันซอฟต์แวร์อันเป็นนวัตกรรมใหม่ที่พัฒนาโดยนักวิทยาศาสตร์ของ PARC ตลอดทศวรรษต่อมา คอมพิวเตอร์เครื่องแรกที่ใช้การอุปลักษณ์เดสก์ท็อปเวอร์ชันแรก ๆ คือเครื่อง Xerox Alto รุ่นทดลองThacker, Charles P., et al. Alto: A personal computer. Xerox, Palo Alto Research Center, 1979. และคอมพิวเตอร์เชิงพาณิชย์เครื่องแรกที่ใช้ส่วนต่อประสานประเภทนี้คือ Xerox Star การใช้ตัวควบคุมหน้าต่าง เพื่อล้อมรอบข้อมูลที่เกี่ยวข้องมีมาก่อนการอุปลักษณ์เดสก์ท็อป โดยมีเวอร์ชันดั้งเดิมปรากฏใน "มารดาแห่งการสาธิตทั้งหมด" (The Mother of All Demos) ของ ดักลาส เองเกลบาร์ต แม้ว่า PARC จะรวมไว้ในสภาพแวดล้อมของภาษาสมอลล์ทอล์กก็ตาม

 กระบวนทัศน์กระดาษ 
right|thumb| สิ่งแวดล้อมเดสก์ท็อปมาเต ทำงานบนเดเบียน กำลังแสดงเดสก์ท็อป เมนูแอปพลิเคชัน และหน้าต่าง "เกี่ยวกับมาเต"
กระบวนทัศน์กระดาษ หมายถึง กระบวนทัศน์ที่ใช้โดยคอมพิวเตอร์และระบบปฏิบัติการสมัยใหม่ส่วนใหญ่ กระบวนทัศน์กระดาษประกอบด้วยข้อความสีดำบนพื้นหลังสีขาว ไฟล์ภายในโฟลเดอร์ และ "เดสก์ท็อป" กระบวนทัศน์กระดาษถูกสร้างขึ้นโดยบุคคลและองค์กรจำนวนมาก เช่น ดักลาส เองเกลบาร์ต, Xerox PARC และ Apple Computer นับเป็นความพยายามที่จะทำให้คอมพิวเตอร์เป็นมิตรกับผู้ใช้มากขึ้นโดยทำให้มีลักษณะคล้ายกับสถานที่ทำงานทั่วไปในยุคนั้น (ด้วยกระดาษ แฟ้ม และเดสก์ท็อป) เอนเกลบาร์ตนำเสนอต่อสาธารณะเป็นครั้งแรกในปี พ.ศ. 2511 ในสิ่งที่ปัจจุบันเรียกว่า "มารดาแห่งการสาธิตทั้งหมด"
# สัญญาณหมา
สัญญาณหมา (DOG SIGNAL) เป็นซีรีส์มังงะญี่ปุ่น แต่งเรื่องและวาดภาพโดยซายะ มิยาอูจิ เผยแพร่ในเว็บไซต์คอมิกบริดจ์ เว็บไซต์มังงะแนวโจเซของคาโดกาวะตั้งแต่เดือนกรกฎาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 11 เมื่อเดือนมีนาคม พ.ศ. 2567 ซีรีส์อนิเมะโทรทัศน์ดัดแปลงผลิตโดยสตูดิโอฟูงากุ ออกอากาศตั้งแต่เดือนตุลาคม พ.ศ. 2566 ถึงเดือนมีนาคม พ.ศ. 2567

 ตัวละคร
# เค็นอิจิโร มัตสึดะ
เค็นอิจิโร มัตสึดะ (, 22 มกราคม 1978 –) เป็นนักพากย์ชาวญี่ปุ่น เกิดที่จังหวัดไซตามะ สังกัดอาตส์วิชัน ส่วนสูง 174 ซม.
# กีฬาฟิสต์บอลในเวิลด์เกมส์ 2017
การแข่งขันกีฬาฟิสต์บอล ในกีฬาเวิลด์เกมส์ 2017 จัดขึ้นที่สนามกีฬาโอลอว์ก้า ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 22–25 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 60 คน จาก 6 ประเทศ

 ประเทศที่เข้าร่วมแข่งขัน 
มีนักกีฬา 60 คน จาก 6 ชาติเข้าร่วมการแข่งขันกีฬาฟิสต์บอล ดังนี้

 อันดับจบการแข่งขัน 
 อันดับ ทีมFile:Gold medal icon.svgFile:Silver medal icon.svgFile:Bronze medal icon.svg456
# กีฬาดำน้ำฟินสวิมมิ่งในเวิลด์เกมส์ 2017
การแข่งขันกีฬาดำน้ำฟินสวิมมิ่ง ในกีฬาเวิลด์เกมส์ 2017 จัดขึ้นที่สระว่ายน้ำออร์บิต้า เมืองวรอตซวาฟ ประเทศโปแลนด์ ระหว่างวันที่ 21–22 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 95 คน จาก 19 ประเทศ

 ประเทศที่เข้าร่วมแข่งขัน 
มีนักกีฬา 95 คน จาก 19 ชาติเข้าร่วมการแข่งขันกีฬาดำน้ำฟินสวิมมิ่ง ดังนี้

 
 
 
 
 
 
 
 
 
 
 
 
 
 

 ตารางสรุปเหรียญรางวัล
# กีฬาบิลเลียดในเวิลด์เกมส์ 2017
การแข่งขันกีฬาบิลเลียด ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 26–30 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 64 คน จาก 34 ประเทศ

 ประเทศที่เข้าร่วมแข่งขัน 
มีนักกีฬา 64 คน จาก 34 ชาติเข้าร่วมการแข่งขันกีฬาบิลเลียด ดังนี้

 ตารางสรุปเหรียญรางวัล
# ดูนา ไอดอลสาวข้างบ้าน
ดูนา ไอดอลสาวข้างบ้าน  เป็นซีรีส์ โทรทัศน์สตรีมมิ่ง ของเกาหลีใต้ ปี 2023 และนำแสดงโดย แพ ซู-จี และ ยัง เซ-จง ฉายทาง Netflix เมื่อวันที่ 20 ตุลาคม 2023    

 เรื่องย่อ 
เรื่องราวของ ลี-ดูนา (รับบทโดย แพ ซู-จี) เธอคือ อดีตไอดอลเคป๊อป วงดรีมสวีท ตำแหน่งนักร้องเสียงหลัก และเป็นสมาชิกที่ได้รับความนิยมมากที่สุดของวง วันหนึ่งจู่ ๆ เธอก็ประกาศลาออกจากวงโดยไม่มีสาเหตุ และมาพักเก็บตัวเงียบ ๆ อยู่ที่บ้านพักรวมสำหรับนักศึกษาที่ใกล้มหาวิทยาลัยในขณะเดียวกัน อีวอนจุน (รับบทโดย ยัง เซ-จง) นักศึกษามหาวิทยาลัย ชายหนุ่มธรรมดาที่มีจิตใจอบอุ่นและไม่มีอะไรพิเศษ ก็ได้มาพักที่บ้านพักรวมสำหรับนักศึกษาเดียวกันกับที่ดูนาอาศัยอยู่ ดูนาเข้าใจผิดว่าเขาเป็นซาแซงแฟนของเธอ ส่วนวอนจุนก็ไม่รู้ว่าเธอเป็นใคร 

 นักแสดงและตัวละคร 

 หลัก 

 แบ ซูจี รับบทเป็น ลี-ดูนา 

 นักร้องเสียงหลักและศูนย์กลางของวงเกิร์ลกรุ๊ป (Dream Sweet) อดีตไอดอลเคป๊อป วงดรีมสวีท (Dream Sweet) ที่มีข่าวออกผ่านสื่อว่าเธอลาออกเพื่อไปเรียนต่อ แต่จริงๆ แล้วไม่ใช่!!

 ยัง เซ-จง รับบท เป็น อีวอน-จุน 
หนุ่มน้อยนักศึกษามหาวิทยาลัยธรรมดาๆ คนหนึ่ง ที่ต้องพยายามดิ้นรนหางานจ๊อบรับจ้างสอนพิเศษเพื่อประคับประคองชีวิตวัยเรียนคณะวิศวกรรมโยธาปี 2 ในโซลสุดกำลัง การตัดสินใจมาหาที่พักในโซล แทนการเดินทางไปกลับบ้านที่ยางจินก็เพื่อประหยัดเงิน หลังจากที่มีน้องสาวไปอยู่บ้านคอยช่วยดูแลแม่แล้ว

 นักแสดงสมทบ 
 ชินฮายอง รับบท เป็น คิมจินจู 
 แฟนสาวสมัยมัธยมปลายของวอนจุน

 คิม-โดวาน รับบทเป็น กูจอง-ฮุน
รุ่นพี่ผู้กินโปรตีนวันละ 150 กรัม กับ ซอยุนแท็ค 
 เพื่อนร่วมบ้านของวอนจุน

 ปาร์ค-เซวาน รับบทเป็น ซ็อล-อิรา 

 คิม มินโฮ รับบทเป็น ซอ-ยุนแท็ก
รุ่นพี่คณะจิตวิทยาปี 4 หนุ่มเจ้าคารมมีสาวควงไม่ซ้ำหน้า แต่ไม่เกินร้อยวันก็ถูกสาวเทอันเป็นที่มาของฉายาเจ้าชายร้อยวัน 
 คิม ซุน-ยอง รับบทเป็น แม่ของ ลี-ดูน่า 
 คิม-ยูมิ เป็นตัวแทนของต้นสังกัดของ ลี-ดูน่า 
 เบคจี-ฮเย รับบทเป็น อึนจู 
 จูยอน-อู รับบทเป็น กุกซูจิน
 อียู-บี 
ซออึน-ซ็อล รับบทเป็น อีอน-ย็อง

โกอา-ซ็อง  รับบทเป็น ฮา-ย็อน

 การปรากฏตัวพิเศษ 

 อีจิน-อุค รับบท เป็น พัค อิน-อุค 
 โกอา-ซอง รับบท เป็น อิมฮา-ยอน สมาชิกวงเกิร์ลกรุ๊ป วงดรีมสวีท (Dream Sweet) 
 Simeez, Rian (นักเต้นจาก Lachica) เป็นสมาชิกเกิร์ลกรุ๊ป วงดรีมสวีท (Dream Sweet) 
 คิม-ฮยอนมก รับบทเป็น stalker (ep.3)

 การผลิต 
ในเดือนกรกฎาคม พ.ศ. 2565 มีการรายงานว่า การถ่ายทำซีรีส์ได้เริ่มขึ้นเมื่อไม่นานมานี้   เมื่อวันที่ 23 กุมภาพันธ์ 2023 ซูซี่โพสต์รูป ภาพใน SNS โดยบอกว่าซีรีส์นี้ถ่ายทำเสร็จแล้ว 
การตอบสนอง 
หนังสือพิมพ์ระดับชาติของสิงคโปร์ เดอะสเตรทส์ไทม์ส ให้ 3 ดาวจาก 5 ดาว โดยให้บทวิจารณ์เชิงบวกเกี่ยวกับเคมีที่เข้ากันระหว่างนักแสดงนำหลักอย่าง แพ ซู-จี และ ยัง เซ-จง และ 'ความโรแมนติกที่น่ารักมา นำเสนอโดย ซีรี่ย์ ขึ้นอันดับ 1 ในรายการทีวี 10 อันดับแรกของ Netflix ในสิงคโปร์
# กีฬาลีลาศในเวิลด์เกมส์ 2017
การแข่งขันกีฬาลีลาศ ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 28–29 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 140 คน จาก 38 ประเทศ

 ประเทศที่เข้าร่วมแข่งขัน 
มีนักกีฬา 140 คน จาก 38 ชาติเข้าร่วมการแข่งขันกีฬาลีลาศ ดังนี้

 ตารางสรุปเหรียญรางวัล
# ปัป มาตาร์ ซาร์
ปัป มาตาร์ ซาร์  เป็นนักฟุตบอลอาชีพชาวเซเนกัลที่เล่นเป็นกองกลางตัวรับให้แก่ทอตนัมฮอตสเปอร์ในพรีเมียร์ลีกและทีมชาติเซเนกัล

 ระดับสโมสร 
ปัป มาตาร์ ซาร์เปิดตัวการเล่นระดับอาชีพกับเฌเนราซียงฟุต ทีมในประเทศบ้านเกิดของเขา ก่อนที่จะเซ็นสัญญา 5 ปีกับแม็สในลีกเอิงเมื่อวันที่ 15 กันยายน 2020

ในตอนแรก ซาร์ถูกส่งไปเล่นให้กับทีมสำรองของแม็สในช็องปียอนานาซียอนาล 2 แต่ลงเล่นเพียง 1 นัดก่อนที่เขาจะถูกเรียกตัวกลับสู่ทีมชุดใหญ่หลังจากฤดูกาลต้องจบลงเนื่องจากการแพร่ระบาดของโควิด-19 ในฝรั่งเศส เขาประเดิมสนามให้กับทีมชุดใหญ่ของแม็สเมื่อวันที่ 29 พฤศจิกายน 2020 ในการแข่งขันลีกเอิงที่พบกับแบร็สต์ เมื่อวันที่ 31 มกราคม 2021 ซาร์ยิงประตูแรกในลีกเอิงในเกมเยือน ซึ่งเป็นชัยชนะเหนือเบรสต์ 4–2

เมื่อวันที่ 27 สิงหาคม 2021 ซาร์เซ็นสัญญากับทอตนัมฮอตสเปอร์ แต่แม็สได้ยืมตัวซาร์จนกระทั่งจบฤดูกาล 2021–22 ในวันที่ 1 มกราคม 2023 ในที่สุดซาร์ก็ได้เปิดตัวในพรีเมียร์ลีกที่รอคอยมานานโดยลงเล่นแทนอีฟว์ บีซูมา ในนาทีที่ 80 ในเกมที่แพ้ในบ้านต่อแอสตันวิลลา 0–2 นับตั้งแต่การปรากฏตัวครั้งแรกของเขาเจอกับแอสตันวิลลา ซาร์ได้ลงเล่นให้สเปอร์เป็นประจำ ไม่ว่าจะลงเป็นตัวสำรองหรือเป็นตัวจริงก็ตาม เขามีส่วนร่วมกับประตูแรกโดยแอสซิสต์ในวันที่ 28 พฤษภาคม 2023 ในเกมสุดท้ายของฤดูกาลที่ออกไปเยือนและเอาชนะลีดส์ยูไนเต็ด 4–1 เมื่อวันที่ 19 สิงหาคม 2023 ซาร์ทำประตูแรกให้ทอตนัมฮอตสเปอร์ในเกมเหย้านัดแรกของฤดูกาล 2023–24 โดยชนะแมนเชสเตอร์ยูไนเต็ด 2–0
# ดำน้ำฟินสวิมมิ่ง
ดำน้ำฟินสวิมมิ่ง  เป็นกีฬาใต้น้ำ ที่ใช้เทคนิคการว่ายน้ำโดยใช้ตีนกบ 4 เทคนิค ประกอบด้วย บนผิวน้ำโดยใช้สน็อกเกิลด้วยตีนกบเดี่ยว (monofins) หรือตีนกบคู่ (bifins) หรือใต้น้ำด้วยตีนกบเดี่ยวโดยการกลั้นหายใจ หรือใช้อุปกรณ์ดําน้ำลึกแบบเปิด มีการจัดการแข่งขันที่มีระยะคล้ายกับการแข่งขันว่ายน้ำ ทั้งการว่ายน้ำสระ และการว่ายน้ำในที่เปิด การแข่งขันในระดับโลกและระดับทวีปจัดโดยสมาพันธ์กีฬาใต้น้ำโลก (CMAS) กีฬานี้จัดการแข่งขันชิงแชมป์โลกครั้งแรกขึ้นในปี 1976 นอกจากนี้ยังได้รับการนําเสนอในเวิลด์เกมส์ในฐานะกีฬาเทรนด์สปอร์ตตั้งแต่ปี 1981 และยังเป็นกีฬาสาธิตในการแข่งขันยูโรเปียนเกมส์ 2015 ในเดือนมิถุนายน 2015

เทคนิค
right|thumb|ตีนกบเดี่ยวและตีนกบคู่

การว่ายฟินสวิมมิ่งบนพื้นผิวน้ำ 
การว่ายฟินสวิมมิ่งบนพื้นผิวน้ำ (surface finswimming; SF) คือการว่ายบนผิวน้ำโดยใช้หน้ากาก สน็อกเกิล และตีนกบเดี่ยว การแข่งขันแบบพื้นผิวน้ำจัดแข่งในระยะทาง 50, 100, 200, 400, 800, 1500, ผลัดผสม 4 × 50 (ชาย 2 คน, หญิง 2 คน), ผลัด 4 × 100 และผลัด 4 × 200 เมตร ในสระว่ายน้ำและในระยะทางไกลต่าง ๆ ในสภาพแวดล้อมน้ำเปิด นักว่ายน้ำจะต้องอยู่บนผิวน้ำตลอดเวลาการแข่งขัน ยกเว้นเมื่อเริ่มหรือกลับตัวที่ปลายสระว่ายน้ำ โดยอนุญาตให้ลงน้ำในระยะ 15 เมตรได้

 การว่ายฟินสวิมมิ่งแบบกลั้นหายใจ 
การว่ายฟินสวิมมิ่งแบบกลั้นหายใจ (apnoea finswimming; AP) คือการว่ายน้ำใต้น้ำในสระว่ายน้ำโดยใช้หน้ากาก ตีนกบเดี่ยว และการกลั้นหายใจ การแข่งขันแบบกลั้นหายใจจะจัดแข่งในระยะทาง 50 เมตร ใบหน้าของนักว่ายน้ำจะต้องจุ่มน้ำตลอดการแข่งขัน มิฉะนั้นอาจเสี่ยงต่อการตัดสิทธิ์ การแข่งแบบกลั้นหายใจไม่ได้จัดแข่งในสภาพแวดล้อมน้ำเปิดด้วยเหตุผลด้านความปลอดภัย

 การว่ายแบบใต้น้ำพร้อมเครื่องช่วยหายใจ 
การว่ายแบบใต้น้ำพร้อมเครื่องช่วยหายใจ (immersion finswimming; IM) คือการว่ายน้ำใต้น้ำโดยใช้หน้ากาก ตีนกบเดี่ยว และเครื่องช่วยหายใจใต้น้ำสำหรับสระว่ายน้ำ แม้ว่าจะไม่มีข้อกำหนดเกี่ยวกับวิธีการพกพาเครื่องช่วยหายใจ แต่ก็ไม่สามารถเปลี่ยนหรือถอดในระหว่างการแข่งขันได้ การแข่งแบบเครื่องช่วยหายใจจัดขึ้นในระยะทาง 100 และ 400 เมตร ใบหน้าของนักว่ายน้ำจะต้องจุ่มน้ำตลอดการแข่งขัน ไม่เช่นนั้นจะเสี่ยงต่อการตัดสิทธิ์ การแข่งแบบเครื่องช่วยหายใจไม่ได้จัดแข่งในสภาพแวดล้อมน้ำเปิดด้วยเหตุผลด้านความปลอดภัย  ในอดีตมีการในน้ำเปิดเป็นระยะทาง 1,000 เมตร

 ตีนกบคู่ 
ตีนกบคู่ (bi-fins; BF) การว่ายบนผิวน้ำพร้อมกับหน้ากาก ท่อหายใจ และตีนกบคู่ โดยใช้ท่าฟรีสไตล์ การแข่งแบบตีนกบคู่ จัดขึ้นในระยะทาง 50, 100, 200, 400 และผลัดผสม 4 × 100 (ชาย 2 คน หญิง 2 คน) ในสระว่ายน้ำและในระยะทางไกลต่าง ๆ ในสภาพแวดล้อมน้ำเปิด เช่น 4 กิโลเมตร และ 6 กิโลเมตร มีรายงานว่าการแข่งแบบตีนกบคู่เปิดตัวในปี 2006 เพื่อให้โอกาสในการแข่งขันโดยนักว่ายน้ำที่ไม่สามารถซื้อชุดตีนกบเดี่ยวได้ นักว่ายน้ำจะต้องอยู่บนผิวน้ำตลอดเวลาการแข่งขัน ยกเว้นเมื่อเริ่มหรือกลับตัวที่ปลายสระว่ายน้ำ โดยอนุญาตให้ลงน้ำในระยะ 15 เมตรได้

 เชิงอรรถ 
 หมายเหตุ
# ปืนเล็กยาวจู่โจม ไทป์ 58
ไทป์ 58  เป็นปืนเล็กยาวจู่โจมที่ถูกทำขึ้นในเกาหลีเหนือ ซึ่งลอกเลียนแบบมาจากปืน เอเค-47 ของโซเวียต ที่ถูกออกแบบโดยมีฮาอิล คาลาชนิคอฟ นี่คืออาวุธแรกที่ถูกทำขึ้นในเกาหลีหนือควบคู่ไปกับปืน พีพีชา-41 ซึ่งถูกทำขึ้นภายใต้ใบอนุญาตที่มีชื่อว่า ไทป์ 49 มันถูกทำขึ้นในโรงงาน 61 และ 65 ในช็องจิน

 ผู้ใช้งาน 
 
  เกรนาดา
 
 
 
 

 หมายเหตุ 

 ในฐานะผู้ออกแบบปืนเอเค-47 ซึ่งเป็นแบบในการพัฒนาปืนเล็กยาวจู่โจม ไทป์ 58 นี้
# รหัสโรงพิมพ์
รหัสโรงพิมพ์  หรือ บรรทัดตัวเลข  เป็นข้อความหนึ่งบรรทัดอยู่ในหน้าลิขสิทธิ์ของหนังสือ (มันจะอยู่ด้านหลังหลังหน้าปกรอง ในหนังสือที่พิมพ์เป็นภาษาอังกฤษ) ใช้ระบุจำนวนการพิมพ์ซ้ำของหนังสือในฉบับพิมพ์นั้น วิธีการนี้เริ่มใช้กันมานับแต่กลางคริสต์ศตวรรษที่ 20 และเป็นที่นิยมใช้กันหลัง ค.ศ. 1970

ตัวอย่างด้านล่างนี้

 1 2 3 4 5 6 7 8 9 10

หมายถึงการพิมพ์หนังสือในครั้งแรก ตัวเลขจะค่อยถูกลบออกในการพิมพ์ครั้งถัดไป เมื่อมีเลข "1" อยู่หมายถึงว่าเป็นการพิมพ์ครั้งแรกในฉบับพิมพ์นั้น ถ้าเป็นการพิมพ์ครั้งที่สองในฉบับพิมพ์นั้นเลข "1" จะถูกลบออกไป ตัวเลขที่แสดงอยู่หลังจากการลบออกก็คือ "2"

 ตัวอย่าง 
โดยทั่วไปรหัสโรงพิมพ์จะเป็นอนุกรมตัวเลขที่ไม่ซ้ำกันหรือเป็นตัวอักษร แต่โครงสร้างหรือวิธีการนำเสนอไม่ได้มีรูปแบบที่ตายตัวดังแสดงในตัวอย่างต่อไปนี้

อนุกรมของตัวเลขอาจจะเป็นลำดับที่ลดลงหรือเพิ่มขึ้นก็ได้

 10 9 8 7 6 5 4 3 2 1

 1 2 3 4 5 6 7 8 9 10

a b c d e f g h i j k

ลำดับตัวเลขอาจไม่ได้มีทิศทางเดียว อาจจะสลับกันจากซ้ายไปขวา

2 4 6 8 10 9 7 5 3 1

ในบางกรณีอาจมีตัวเลขสองหลักที่แสดงถึงปีอยู่ด้วย

 2 3 4 5 6    73 72 71 70 

ในตัวอย่างนี้หมายถึงการพิมพ์ซ้ำเป็นครั้งที่สองเมื่อ ค.ศ. 1970 ของฉบับพิมพ์นั้น

เมื่อสำนักพิมพ์จัดจ้างให้ผู้รับเหมาจัดพิมพ์ อาจมีการใส่ชื่อผู้รับจ้างทำการพิมพ์ด้วยก็ได้ 

 3 4 5 6 7 8 9 10   APC   00 99 98 97 96 

ตัวอย่างข้างต้นมีความหมายว่า 
 พิมพ์ซ้ำเป็นครั้งที่สาม
 เพิ่มเมื่อ ค.ศ. 1996
 จัดจ้างให้แก่ผู้รับเหมา คือ Acme Printing Corporation

 เชิงอรรถ
# ดรากัน ปันเตลิช
ดรากัน ปันเตลิช (9 ธันวาคม ค.ศ. 1951 – 20 ตุลาคม ค.ศ. 2021) เป็นนักฟุตบอลระดับอาชีพชาวยูโกสลาเวียซึ่งทำหน้าที่เป็นผู้รักษาประตู เขายิงได้มากกว่า 20 ประตูตลอดอาชีพของเขา ที่โดยส่วนใหญ่มาจากลูกจุดโทษ

 ประวัติ 
ปันเตลิชเกิดที่ลอซนีกา ประเทศเซอร์เบีย โดยหลังจากเริ่มทำหน้าที่ร่วมกับสโมสรฟุตบอลราเชวัชและกราฟิเชอร์เบลเกรด ปันเตลิชก็ใช้เวลาสิบฤดูกาลกับสโมสรฟุตบอลรัชนิชกีนีชตั้งแต่ ค.ศ. 1971 ถึง 1981 เขาลงเล่นมากกว่า 250 นัดในยูโกสลาฟเฟิสต์ลีก โดยยิงได้ 15 ประตู ส่วนในการแข่งลีกกับสโมสรฟุตบอลวเลสโมสตาร์ เขายิงประตูชัยจากภายในเขตโทษของตัวเอง

ต่อมา ปันเตลิชได้ย้ายไปที่ประเทศฝรั่งเศสและเข้าร่วมสโมสรฟุตบอลฌีรงแด็งเดอบอร์โด โดยเป็นตัวแทนของทีมนี้สองฤดูกาล ส่วนใน ค.ศ. 1982 บอร์โดเล่นโดยไม่มีผู้รักษาประตูในเกมเยือนสโมสรฟุตบอลน็องต์เพื่อประท้วงการสั่งโทษแบนของปันเตลิช ซึ่งน็องต์เป็นฝ่ายชนะ 6 ประตูต่อ 0 และแมตช์ดังกล่าวได้กลายเป็นวิดีโอ 'ปล่อยไก่' หลักของกีฬาฟุตบอล

หลังจากเล่นให้แก่สโมสรฟุตบอลทีม็อกในช่วงสั้น ๆ ในยูโกสลาฟเซคันด์ลีก ปันเตลิชได้กลับมาสู่สโมสรฟุตบอลรัชนิชกีนีชในฤดูกาล 1984–1985 ก่อนที่จะอำลาการเป็นนักฟุตบอลอาชีพจากเกมนี้

ปันเตลิชเสียชีวิตเมื่อวันที่ 20 ตุลาคม ค.ศ. 2021 ที่ศูนย์คลินิกของมหาวิทยาลัยนีช หลังจากการต่อสู้กับโควิด-19 ได้ไม่นาน เมื่ออายุ 69 ปี"Preminuo legendarni srpski golman Dragan Pantelić". Danas.rs, 20.10.2021.

 ผลงานอาชีพระดับนานาชาติ 
ในระดับทีมชาติ ปันเตลิชติดทีมชาติยูโกสลาเวีย 19 นัดระหว่าง ค.ศ. 1979 ถึง 1984 โดยยิงได้สองประตู นอกจากนี้ เขายังเป็นตัวแทนของประเทศในโอลิมปิกฤดูร้อน 1980 โดยพวกเขาจบในอันดับที่สี่ และได้เข้าร่วมฟุตบอลโลก 1982

 ประตูระดับนานาชาติ 
ลำดับวันที่สถานที่ฝ่ายตรงข้ามคะแนนผลลัพธ์การแข่ง1  27 กันยายน ค.ศ. 1980  สนามกีฬาเบซิกราด ลูบลิยานา ประเทศยูโกสลาเวีย    1–1  2–1  ฟุตบอลโลก 1982 รอบคัดเลือก2  29 เมษายน ค.ศ. 1981  สนามกีฬาโพลจุด สปลิต ประเทศยูโกสลาเวีย    3–0  5–1  ฟุตบอลโลก 1982 รอบคัดเลือก

แหล่งที่มา: 11v11

 อาชีพหลังการเป็นนักฟุตบอล 
หลังจากจบอาชีพการเป็นนักฟุตบอล ปันเตลิชรับหน้าที่ผู้จัดการทีมรัชนิชกีนีชชั่วคราวระหว่างเดือนพฤศจิกายน ค.ศ. 1989 ถึงมีนาคม ค.ศ. 1990 และเขายังเป็นประธานสโมสรดังกล่าวในช่วงปลายคริสต์ทศวรรษ 1990

 อาชีพทางการเมือง 
ปันเตลิชเป็นสมาชิกพรรคเอกภาพเซอร์เบีย (SSJ) ที่ก่อตั้งโดยเฌลย์กอ รัซนาโตวิช อาร์กัน และเขาเป็นสมาชิกรัฐสภาเซอร์เบียใน ค.ศ. 2000–2004"Razvojni put Arkanovi stranke, od Erduta preko radikala do SNS". Istinomer.rs, Siniša Dedeić, 21.1.2021.

 เกียรติประวัติ 
ร่วมกับสโมสรฟุตบอลรัชนิชกีนีช
 ผู้ชนะเลิศบอลข่านคัพ: ค.ศ. 1975
# เป๊งจิ๋ว
เป๊งจิ๋ว ในภาษาจีนกลางเรียกว่า ปิงโจว   เป็นหนึ่งในเก้ามณฑลของจีนโบราณ ตามตำนาน เมื่อต้ายฺหวี่ (-2100 ปีก่อนคริสตกาล) แก้ปัญหาน้ำท่วม พระองค์ได้แบ่งดินแดนจีนออกเป็นเก้ามณฑล《史記·卷一·五帝本紀》 บันทึกประวัติศาสตร์เช่นโจวหลี่และฮั่นชูหมวด "ศาสตรนิพนธ์ภูมิศาสตร์" (เล่มที่ 28) บันทึกว่าเป๊งจิ๋วเป็นหนึ่งในเก้ามณฑล มณฑลเป๊งจิ๋วมีพื้นที่ครอบคลุมนครเป่าติ้ง มณฑลเหอหนาน และนครไท่หยวนกับต้าถงในมณฑลชานซีในปัจจุบัน

 ประวัติศาสตร์ 

 ราชวงศ์ฮั่นและก่อนหน้า 
thumb|แผนที่แสดงมณฑลช่วงก่อนยุคสามก๊ก(ในช่วงปลายราชวงศ์ฮั่น ค.ศ. 189)

 ยุคสามก๊ก 

 ยุคสิบหกรัฐ
# มิจิโนกุ
มิจิโนกุ (みちのく) อาจหมายถึง

 แคว้นมุตสึ - บางครั้งก็ถูกเรียกว่า "แคว้นมิจิโนกุ"
 ภูมิภาคโทโฮกุ - ภูมิภาคที่รวมแคว้นมุตสึและแคว้นเดวะในอดีต
 มิจิโนกุ (รถไฟ) - ชื่อเล่นหนึ่งของรถไฟชั้นหนึ่งของบริษัทรถไฟญี่ปุ่นตะวันออก
 ธนาคารมิจิโนกุ - สถาบันการเงินที่ตั้งอยู่ในภูมิภาคโทโฮคุ
 ทากะ มิจิโนกุ - นักมวยปล้ำอาชีพชายชาวญี่ปุ่น
 สวนมิจิโนกุ - สวนสาธารณะในเมืองคาวาซากิ จังหวัดมิยางิ
# ภาษาปะหล่อง
ภาษาปะหล่อง หรือ Ta'ang  มีอีกชื่อว่า De'ang  เป็นกลุ่มภาษาย่อยในตระกูลภาษาออสโตรเอเชียติกที่มีผู้พูดมากกว่าครึ่งล้านคนในประเทศพม่า (รัฐฉาน) และประเทศเพื่อนบ้าน ชาวปะหล่องแบ่งออกเป็น Palé (Ruching), Rumai และ Shwe และแต่ละกลุ่มมีภาษาเป็นของตนเอง

จำนวนผู้พูดยังไม่เป็นที่แน่ชัด โดยมีผู้พูดในกลุ่มชน Shwe 150,000 คนใน ค.ศ. 1982, Ruching (Palé) 272,000 คนใน ค.ศ. 2000 และ Rumai 139,000 คนที่ไม่ทราบวันที่บันทึก แผนที่ชุดภาษาใกล้สูญของโลกของยูเนสโกจัดให้ภาษาปะหล่องอยู่ในกลุ่มภาษาที่ "ใกล้สูญขั้นรุนแรง"
# หอศิลปมหาวิทยาลัยกรุงเทพ
หอศิลปมหาวิทยาลัยกรุงเทพ หรือ BUG (Bangkok University Gallery) เป็นหอศิลป์และพิพิธภัณฑ์ในในกรุงเทพมหานคร 

หอศิลปมหาวิทยาลัยกรุงเทพเป็นหอศิลป์เอกชน 2 ชั้น ในวิทยาเขตกล้วยน้ำไทของมหาวิทยาลัยกรุงเทพ Bangkok Art Map ระบุว่าหอศิลปมหาวิทยาลัยกรุงเทพเป็นหอศิลป์ที่ "ใหญ่ที่สุดและดีที่สุดแห่งหนึ่งในกรุงเทพมหานคร"
# เดสตินี อูดอกี
อิเนโยมา เดสตินี อูดอกี (เกิด 28 พฤศจิกายน 2002) เป็นนักฟุตบอลอาชีพชาวอิตาลี ปัจจุบันเล่นในตำแหน่งแบ็กซ้ายให้กับทอตนัมฮอตสเปอร์ และทีมชาติอิตาลี

 ระดับสโมสร 
 เฮลแลสเวโรนา 
อูโดกีได้รับการพัฒนาฝีเท้าจากระบบเยาวชนของเฮลแลสเวโรนา และเปิดตัวในเซเรียอาเมื่อวันที่ 8 พฤศจิกายน 2020 ในเกมเสมอ 2–2 กับเอซีมิลาน โดยลงเล่นไปทั้งสิ้น 6 นัด

 อูดีเนเซ 
เมื่อวันที่ 15 กรกฎาคม 2021 อูโดกีย้ายไปร่วมทีมอูดีเนเซด้วยสัญญายืมตัวตลอดฤดูกาลพร้อมออปชันซื้อขาด เขาลงเล่นให้สโมสร 37 นัด โดยส่วนใหญ่เป็นวิงแบ็กซ้าย และยิงได้ 5 ประตู

 ทอตนัมฮอตสเปอร์ 
เมื่อวันที่ 16 สิงหาคม 2022 ทอตนัมฮอตสเปอร์ยืนยันว่าพวกเขาได้เซ็นสัญญากับอูโดกีแบบถาวรด้วยสัญญา 5 ปีจนถึงปี 2027 โดยที่อูโดกีถูกส่งตัวกลับไปให้อูดิเนเซยืมตัวทันทีสำหรับฤดูกาล 2022–23 อูโดกีประเดิมสนามให้กับทอตนัมเมื่อวันที่ 13 สิงหาคม 2023 ระหว่างนัดแรกของพรีเมียร์ลีก ฤดูกาล 2023–24 โดยเป็นตัวจริงในเกมเยือนเบรนต์ฟอร์ด

 ระดับทีมชาติ 
อูโดกีเกิดในอิตาลี มีเชื้อสายไนจีเรีย เขาเป็นนักฟุตบอลเยาวชนทีมชาติของอิตาลี

เมื่อวันที่ 3 กันยายน 2021 เขาเปิดตัวกับทีมชาติอิตาลีรุ่นอายุไม่เกิน 21 ปี โดยเป็นตัวจริงในการแข่งขันฟุตบอลชิงแชมป์แห่งชาติยุโรปรุ่นอายุไม่เกิน 21 ปี 2023 รอบคัดเลือกกับลักเซมเบิร์ก ซึ่งจบลงด้วยชัยชนะ 3–0
# ฮิโรกิ นานามิ
ฮิโรกิ นานามิ (, เกิด 16 มกราคม) เป็นนักแสดง นักพากย์ และ นักร้องหญิง ชาวญี่ปุ่น อดีตนักแสดงบทผู้ชายของคณะละครทาการาซึกะMemories of 七海ひろき タカラヅカ・スカイ・ステージ。

เกิดที่เมืองมิโตะ จังหวัดอิบารากิ『宝塚おとめ 2018年度版』 宝塚クリエイティブアーツ、2018年、98頁。。 ส่วนสูง 173.5ซม. หมู่เลือดโอ『RISING STAR GUIDE 2012』 阪急コミュニケーションズ、2012年、74-75頁。。
# ฟาเบียนา โกเมซ
ฟาเบียนา โกเมซ (เกิดวันที่ 8 ธันวาคม ค.ศ. 1986 ในมอนเตวิเดโอ) เป็นนักวอลเลย์บอลชายหาดและอดีตนักเทนนิสชาวอุรุกวัย

เธอเป็นชาวอุรุกวัยคนแรกร่วมกับมาริอา เอวเฆเนีย นิเอโต ที่แข่งวอลเลย์บอลชายหาดชิงแชมป์โลกDos mundialistas en Holanda

 ผลงาน 
แพนอเมริกันเกมส์
 ค.ศ. 2011: อันดับ 6
 ค.ศ. 2015: จะกำหนดภายหลัง

วอลเลย์บอลชายหาดชิงแชมป์โลก
 ค.ศ. 2015: อันดับ 37
# เตียวเภา
เตียวเภา มีชื่อในภาษาจีนกลางว่า จาง ผู่  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นขุนพลของรัฐวุยก๊กใต้บังคับบัญชาของโจฮิวระหว่างยุทธการที่เซ็กเต๋ง

เตียวเภาเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
เตียวเภาปรากฏเป็นตัวละครในนวนิยายสามก๊กตอนที่ 96 เตียวเภาเป็นกองหน้าที่ทัพโจฮิว ได้รับมอบหมายให้นำทหารหลายพันนายไปต่อสู้กับทหารง่อก๊ก เตียวเภาขี่ม้าออกไปแล้วพูดว่า "พวกโจรจงรีบยอมจำนนเสีย!" ชีเซ่งขี่ม้าออกไปรบกับเตียวเภา เตียวเภาสู้ไม่ได้ก็ล่าถอยกลับมาหาโจฮิว โจฮิวจึงคิดจะใช้กลพิศดารในการพิชิตทัพง่อก๊ก จึงให้เตียวเภากำลังทหาร 20,000 นายไปซุ่มโจมตีทางใต้ของเซ็กเต๋ง (石亭 ฉือถิง) ด้านลกซุนแม่ทัพใหญ่ทัพง่อก๊กมอบหมายให้จูหวนและจวนจ๋องนำทหารคนละ 30,000 นายยกไปตามทางเซ็กเต๋งไปยังหลังค่ายของโจฮิวและจุดไฟเผา ระหว่างที่จูหวนยกกำลังไปหลังค่ายโจฮิว ก็พบเตียวเภากำลังซุ่มทหารอยู่ เตียวเภาไม่รู้ว่ากองกำลังที่ยกมาเป็นทหารง่อก๊ก จึงถูกจูหวนใช้ดาบสังหารสามก๊ก (ซานกั๋วเหยี่ยนอี้) ตอนที่ 97.